Markiplier

O Μαρκ Έντουαρντ Φίσμπαχ (αγγ.: Mark Edward Fischbach, γεννημένος στις 28 Ιουνίου 1989), γνωστότερος με το διαδικτυακό ψευδώνυμο του, Markiplier, είναι Αμερικανός YouTuber. Αρχικά από τη Χονολουλού, Χαβάη, ξεκίνησε την καριέρα του στο Σινσινάτι του Οχάιο, και ζει σήμερα στο Λος Άντζελες της Καλιφόρνια.

Μέχρι τον Ιούλιο του 2017, το κανάλι του σημείωσε συνολικά πάνω από 7 δισεκατομμύρια προβολές βίντεο και απέκτησε 18 εκατομμύρια συνδρομητές, καθιστώντας τον 25ο στη λίστα πιο ακολουθημένων καναλιών του YouTube. Ο Fischbach ειδικεύεται στην παραγωγή βίντεο Let's Play με θέμα τα βιντεοπαιχνίδια, συνήθως είδους επιβίωσης τρόμου και δράσης.

Πρώιμα χρόνια 
Ο Φίσμπαχ γεννήθηκε στο Ιατρικό Κέντρο Τρίπλερ του στρατού στη Χονολουλού της Χαβάης. Ο πατέρας του υπηρέτησε στο στρατό, όπου συνάντησε τη μητέρα του Φίσμπαχ, η οποία κατάγεται από την Κορέα. Μετά τη γέννησή του, η οικογένειά του μετακόμισε στο Σινσινάτι του Οχάιο. Αρχικά, σπούδαζε για να γίνει βιοϊατρικός μηχανικός στο Πανεπιστήμιο του Σινσινάτι, αλλά παράτησε το κολέγιο για να συνεχίσει την καριέρα του στο YouTube. Έχει έναν μεγαλύτερο αδελφό, τον Τζέισον Τόμας Φίσμπαχ, ο οποίος είναι καλλιτέχνης και συγγραφέας των διαδικτυακών κόμικ Twokinds.

Καριέρα στο YouTube

Στυλ 
Ο Markiplier είναι γνωστός για σχολιασμό του παιχνιδιού του σε βίντεο, με τη συμμετοχή φωνών, κραυγών, κατάρων, και ακόμα και κλαμάτων κατά τη διάρκεια των Lets Plays βίντεό του. Δεν κρύβει τις βρισιές του στα βίντεό του, αν και συχνά στους υπότιτλους εμφανίζονται ως «πάπια» [duck] (μερικές φορές «τύχη» [luck]). Είναι γνωστός για το ταύτιση του καναλιού του με ένα ροζ μουστάκι (αναφορά στον δεύτερό του χαρακτήρα, Wilford Warfstache) και έκτοτε έχει βάψει τα μαλλιά του ροζ, μπλε και κόκκινο. Συχνά κάνει vlogs να μιλήσει ένας-προς-ένα με την Κοινότητά του γύρω από διάφορα θέματα, συνήθως για τον εαυτό του και το κανάλι του. Παρίσταται τακτικά σε διάφορα συνέδρια, συμπεριλαμβανομένων PAX, VidCon και Comic-Con, όπου ασχολείται με τους συνδρομητές του, συναντιούνται και τους χαιρετά σε μορφή πάνελ. Επίσης, έχει ασχοληθεί με το Make-A-Wish Foundation για να συναντήσει θαυμαστές του.

Μορφή καναλιού 
Ο Fischbach είναι κυρίως γνωστός για playthrough ανεξάρτητων (indie) παιχνιδιών και παιχνιδιών τρόμου, συμπεριλαμβανομένων των μεγάλων επιτυχιών Five Nights at Freddy's, Amnesia: The Dark Descent, Garry's Mod, Happy Wheels, Surgeon Simulator 2013, Minecraft, και Slender: The Eight Pages, μεταξύ και άλλων. Δημιουργεί, επίσης, σκίτσα κωμωδίας.

Επίσης, έχει συνεργαστεί με άλλες προσωπικότητες του YouTube, συμπεριλαμβανομένων Jacksepticeye, LordMinion777, Muyskerm, PewDiePie, Matthias, Game Grumps, Cyndago, Yamimash, JacksFilms, CaptainSparklez, Egoraptor και LixianTV. Έχει επίσης συνεργαστεί με διασημότητες, όπως ο Τζακ Μπλακ και ο Τζίμι Κίμελ. Έχει εμφανίσεις στη σειρά του TomSka asdfmovie, στο Smosh: The Movie, στο Ο Οδηγός των Gamer για -σχεδόν- τα Πάντα του Disney XD, στα YouTube Rewind του 2015 και του 2016 και στο Five Nights at Freddie's: The Musical.

Ένα επαναλαμβανόμενο βασικό στοιχείο του καναλιού του είναι τα φιλανθρωπικά livestreams, κατά τη διάρκεια των οποίων παίζει παιχνίδια, ενώ προσπαθεί να επιτεύξει τη συλλογή ενός καθορισμένου ποσού δωρεών για διάφορα φιλανθρωπικά ιδρύματα, μεταξύ των οποίων το Ιατρικό Κέντρο Νοσοκομείο Παίδων Σινσινάτι, την Ένωση Κατάθλιψης και Διπολικής Υποστήριξης και του Σωματείου Καλύτερων Φίλων Ζώων. Σύμφωνα με τον ίδιο, αυτός και οι θεατές του συγκέντρωσαν συνολικά το ποσό των $1,118,645.14, μέχρι τον Ιούλιο του 2016.

Ιστορία

Οι αρχές και η μετάβαση στο MarkiplierGAME (2012-2013) 
Ο Fischbach συμμετείχε για πρώτη φορά στο YouTube στις 26 Μαΐου του 2012, δημιουργώντας ένα κανάλι υπό το ψευδώνυμο «Markiplier», ενώ ανέβασε το πρώτο του βίντεο στις 4 Απριλίου του ίδιου έτους. Η πρώτη του σειρά playthrough αφορούσε το παιχνίδι Amnesia: The Dark Descent. Αφού έπαιξε αρκετές άλλες σειρές παιχνιδιών, συμπεριλαμβανομένων των Penumbra και Dead Space, το YouTube απέκλεισε τον λογαριασμό AdSense του Fischbach από το να παίρνει χρήματα από τις διαφημίσεις. Αν και ο ίδιος προσέφυγε στο YouTube με την ύστατη προσπάθεια αποκατάστασης της απόφασης αυτής, η προσπάθεια τελικά απέτυχε. Εξαιτίας αυτού, δημιουργήθηκε το κανάλι του, ονόματι MarkiplierGAME, στις 26 Μαΐου του 2012.

Ανάπτυξη καναλιού και μετακόμιση στο Λος Άντζελες (2014) 
Το 2014, το κανάλι MarkiplierGAME συμπεριλήφθηκε στο Top 100 Channels της NewMediaRockstars και κατατάχθηκε στην 61η θέση. Εκείνη τη χρονιά, ο Fischbach ανακοίνωσε ότι σχεδιάζει να μετακομίσει στο Λος Άντζελες της Καλιφόρνια, για να είναι πιο κοντά σε άλλους πόρους για το κανάλι του, όπως το YouTube Space και άλλους δημιουργούς περιεχομένου. Ο Fischbach και η επίσης YouTuber, Jenna Mae, εμφανίστηκαν στο Jimmy Kimmel Live! τον Σεπτέμβριο του 2014, έπειτα από τις αρνητικές αντιδράσεις που δέχτηκε ο Κίμελ από το κοινό, σχετικά με τα αστεία που είχε κάνει για το YouTube και τα Let's Play βίντεο. Το 2015, κατατάχθηκε έκτος σε μια λίστα με τις είκοσι σημαντικότερες προσωπικότητες μεταξύ των εφήβων των Ηνωμένων Πολιτειών.

Παύση και ξεπερνώντας τα 10 εκατομμύρια συνδρομητές (2015) 
Στις αρχές του 2015, ο Fischbach συγκατοίκησε με τους YouTubers Daniel Kyre και Ryan Magee, οι οποίοι δημιούργησαν το κανάλι σκετς κωμωδίας και μουσικής ονόματι Cyndago. Στο Cyndago προστέθηκε ο Matt Watson των Maker Studios αργότερα, αφού μετακόμισαν στο Λος Άντζελες. Η δουλειά τους ήταν γνωστή για τα απρόσμενα τέλη και το σκοτεινό, συχνά άβολο, χιούμορ. Το Cyndago διαλύθηκε, μετά τον θάνατο του Daniel Kyre. Τον ίδιο καιρό με το θάνατό του, για τον οποίο έκανε και ένα βίντεο ο Markiplier, το γκρουπ είχε ήδη κάνει 40 σκετς και 14 αυθεντικά τραγούδια,  με τον Fischbach να εμφανίζεται σε πολλά από αυτά. Μετά από αυτό το γεγονός, ο Fischbach σταμάτησε προσωρινά να ανεβάζει βίντεο, από τις 17 Σεπτεμβρίου μέχρι τις 5 Οκτωβρίου του 2015. Η επιστροφή του σηματοδότησε και την απόκτηση 15 εκατομμυρίων συνδρομητών στις 15 Οκτωβρίου του 2015. Οι Watson και Magee προχώρησαν δημιουργώντας το κανάλι SuperMega, που ασχολείται με βιντεοπαιχνίδια.

Ο Fischbach παρουσίασε τα Βραβεία βιντεοπαιχνιδιών με τον Janet Varney, και έλαβε μέρος στο ειδικό τέλος-της-χρονιάς-event του YouTube "YouTube Rewind".

Αποχή από το αλκοόλ και συνεχιζόμενη ανάπτυξη (2015-σήμερα) 
Τα τέλη του 2015, ο ίδιος ανακοίνωσε ότι δεν θα μπορούσε πλέον να καταναλώσει αλκοόλ, λόγω διαταραχών που προκαλούσε στην υγεία του. Αυτή η απόφαση πάρθηκε έπειτα από ένα μικρό καρδιακό επεισόδιο και οι γιατροί τον συμβούλεψαν να κάνει ακριβώς αυτό. Είπε επίσης, ότι η δημοφιλής σειρά, Drunk Minecraft, (όπου έπαιζε Minecraft υπό την επήρεια αλκοόλ με φίλους του) θα σταματούσε.

Τον Ιανουάριο του 2016 o Fischbach υπέγραψε συμβόλαιο με τη Revelmode Studios, μαζί με άλλες προσωπικότητες του YouTube, όπως οι Jacksepticeye και PewDiePie.

Κατά τη διάρκεια του 2016, ο Fischbach προχώρησε την αγάπη του για σκίτσα κωμωδίας σε ένα επίπεδο αυτοσχεδιαστικού θεάτρου. Το 2017, δημοσίευσε ένα διαδικτυακό Επιλέξτε-τη-δική-σας-περιπέτεια βίντεο με τίτλο «Ένα ραντεβού με τον Markiplier», το οποίο έτυχε θερμής υποδοχής από τους οπαδούς του. Ο Markiplier ξεπέρασε επίσης τους 15 εκατομμύρια συνδρομητές το ίδιο έτος.

Ο Fischbach έχει σχηματίσει πρόσφατα μια ομάδα για να τον βοηθήσει στη δημιουργία των βίντεο του, συμπεριλαμβανομένων την κοπέλα του, Amy (γνωστή στο YouTube ως Planet Peebles), και τους φίλους του Ethan (γνωστό στο YouTube ως CrankGameplays), Tyler και Kathryn.

Άλλες επιχειρήσεις 
Ο Fischbach εντάχθηκε στο διοικητικό συμβούλιο των κόμικ εκδόσεων Red Giant Entertainment, τον Νοέμβριο του 2014. Τον Ιούνιο του ίδιου έτους, στο Σαν Ντιέγκο όπου κρατήθηκε το Comic-Con, είχε παρουσιάσει ένα πάνελ με τον Σύμβολο της εταιρίας Benny R. Powell, και τους συγγραφείς David Campiti, Mort Castle, David Lawrence, και Brian Augustyn. Το 2016, ανακοινώθηκε ότι θα εμφανιστεί στη δική του σειρά κόμικς.

Ο Fischbach υπέγραψε με τον William Morris Endeavor, στα τέλη του 2016, που είχε εκφράσει ενδιαφέρον για το περιεχόμενο του.

Κινηματογραφία

Ταινίες

Διαδικτυακές σειρές

Φιλανθρωπικό Έργο 

Ο Φίσμπαχ έχει συμμετάσχει σε πολλές φιλανθρωπικά streams και έρανους. Το 2017, η Forbes ανέφερε ότι ο Φίσμπαχ και οι θαυμαστές του συγκέντρωσαν περίπου 3 εκατομμύρια δολάρια για φιλανθρωπικούς σκοπούς μέσω αυτών των εκδηλώσεων. Τον Μάρτιο του 2018, γιορτάζοντας τους 20 εκατομμύρια συνδρομητές, ο Φίσμπαχ ανακοίνωσε ότι θα δωρίσει όλα τα έσοδα από μια 48ωρη πώληση του φιλανθρωπικού ημερολογίου "Tasteful Nudes" στο Ινστιτούτο Έρευνας για τον Καρκίνο. Συγκέντρωσε πάνω από 490.000 $ για τη φιλανθρωπική οργάνωση και κέρδισε το βραβείο Oliver R. Grace 2020.

Βραβεία 

 Streamy Awards Gaming 2016: Υποψηφιότητα
 Shorty Awards Tech and Innovation 2016: Gaming: Υποψηφιότητα
 Make-A-Wish Foundation Award Ceremony Celebrity of The Year 2016: Νίκη

Παραπομπές 

Αμερικανοί YouTubers